## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

92. schôdza

Číslo: CRD-1572/2021

366

**U z n e s e n i e**

**Ústavnoprávneho výboru Národnej rady Slovenskej republiky**

**z 19. októbra 2021**

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 530/2011 Z. z. o spotrebnej dani z alkoholických nápojov** v znení neskorších predpisov a ktorým sa mení a dopĺňa **zákon č. 467/2002 Z. z. o výrobe a uvádzaní liehu na trh** v znení neskorších predpisov (tlač 663)

**Ústavnoprávny výbor Národnej rady Slovenskej republiky**

**A. s ú h l a s í**

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o  výrobe a uvádzaní liehu na trh v znení neskorších predpisov (tlač 663);

**B. o d p o r ú č a**

Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v  znení neskorších predpisov a ktorým sa mení a dopĺňa zákon č. 467/2002 Z. z. o výrobe a  uvádzaní liehu na trh v znení neskorších predpisov (tlač 663) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

Milan Vetrák

predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 366**

**z 19. októbra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 663)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 4. bodu**

V čl. I, 4. bode, § 49b ods. 2 sa slová „tohto zákona“ nahrádzajú slovami „odseku 1 písm. a)“.

Pozmeňujúci návrh zúžením vnútorného odkazu k  pojmu „ročná výroba liehu“ na konkrétne ustanovenie § 49b reaguje na skutočnosť, že rovnaký pojem používa platné znenie zákona č. 530/2011 Z. z. o spotrebnej dani z alkoholických nápojov aj na  ďalších miestach (napr. § 46 ods. 4).

1. **K čl. I, 4. bodu**

V čl. I, 4. bode, § 49b ods. 15 sa slová „upustenie od zloženia zábezpeky“ nahrádzajú slovami „upustenie od zábezpeky“ dvakrát.

Pozmeňujúci návrh pojmovo precizuje navrhované ustanovenie v zmysle uplatnenia legislatívnej skratky zavedenej v § 16 ods. 11 platného znenia zákona č.  530/2011 Z. z. o spotrebnej dani z alkoholických nápojov.

1. **K čl. I, 4. bodu**

V čl. I, 4. bode, § 49b ods. 20 písm. e) sa slová „osvedčenie o registrácii na prevádzkovanie pestovateľskej pálenice ovocia“ nahrádzajú slovami „osvedčenie o registrácii liehovarníckeho závodu na pestovateľské pálenie ovocia“.

Pozmeňujúci návrh terminologicky zosúlaďuje predmetné ustanovenie s pojmom používaným v platnom znení zákona č. 530/2011 Z. z. o  spotrebnej dani z alkoholických nápojov (napr. § 6 ods. 3, § 14 ods. 5, § 43 ods. 3 a 4).

1. **K čl. I, 5. bodu**

V čl. I, 5. bode, § 39 ods. 1 vrátane úvodnej vety sa označenie písmena „s)“ nahrádza označením písmena „v)“.

Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

1. **K čl. I, 6. bodu**

V čl. I, 6. bode, § 39 ods. 2 vrátane úvodnej vety sa označenie písmena „q)“ nahrádza označením písmena „t)“.

Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

1. **K čl. I, 11. bodu**

V čl. I, 11. bode sa v úvodnej vete slová „§ 70 sa odsek 2“ nahrádzajú slovami „§ 70 sa odsek 1“ a za slovo „liehovar,“ sa vkladá spojka „a“.

Pozmeňujúci návrh legislatívno-technickej povahy koriguje označenie novelizovaného ustanovenia a zároveň precizuje znenie navrhovanej skutkovej podstaty správneho deliktu.

1. **K čl. I, 11. bodu**

V čl. I, 11. bode, § 70 ods. 2 vrátane úvodnej vety sa označenie písmena „af)“ nahrádza označením písmena „ak)“.

V súvislosti s touto zmenou sa v čl. I, 12. bode, § 70 ods. 2 písm. ac) slová „písm. af)“ nahrádzajú slovami „písm. ak)“.

Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

1. **K čl. I, 12. bodu**

V čl. I, 12. bode, § 70 ods. 2 vrátane úvodnej vety sa označenie písmena „ac)“ nahrádza označením písmena „ag)“.

Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

1. **K čl. II, 1. bodu**

V čl. II, 1. bode, § 2 ods. 3 písm. r) sa slová „na iné účely podľa odseku 3 písm. a) až p)“ nahrádzajú slovami „na iné účely podľa písmen a) až p)“.

Pozmeňujúci návrh legislatívno-technickej povahy koriguje nesprávne uvedený vnútorný odkaz.